Izvor: N1 Hrvatska

Živi zid će sjesti na imovinu svojih članova koji izdaju program stranke!

Najavio je to u intervjuu za emisiju Točka na tjedan zastupnik Živog zida Ivan Pernar. Instrument kojim namjeravaju provoditi ovrhe neposlušnih članova su bianco zadužnice.

Izvor: N1 Hrvatska

Pernar: Uvijek će biti mogućnosti da postoje ljudi koji prelaze iz jednog tabora u drugi, ali planiramo taj problem riješiti zadužnicama. Onaj tko hoće bit na listi, morat će potpisati da u slučaju da ode iz stranke ili glasa protivno uputama stranke, mu se "stišće" ovrha na milijun-dva kuna.

VEZANA VIJEST Ivan Pernar i Branko Bačić gosti Točke na tjedan u nedjelju

Znači, ipak bi ovrhe naplaćivali svojim članovima?

Pernar: Onima koji izdaju...

Dosta ste radikalni prema članstvu?

Pernar: Ne želimo se naći u situaciji da netko, recimo, glasa za vas jer vi imate jednu priču, a kada ste izabrani kažete da imate drugu priču. Nama se to već dogodilo. Mi smo imali tu situaciju, vjerovali smo ljudima na povjerenje. Iskustvo nas je naučilo da povjerenja u politici ima, ali ne u dovoljnoj mjeri i zato to povjerenje treba pojačati sa zadužnicama. I to se radi i u drugim strankama.

Koji bi bio iznos ovrhe?

Pernar: Ja bi osobno na dva milijuna kuna.

Cijeli razgovor s Ivanom Pernarom gledajte u Točki na tjedan u nedjelju od 9 sati na N1 televiziji i na našem portalu.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.